CELEX: 32011R0763
Language: hr
Date: 2011-07-29 00:00:00
Title: Provedbena uredba Komisije (EU) br. 763/2011 od 29. srpnja 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               130
            
         32011R0763
   
               L 200/6
            
            
               SLUŽBENI LIST EUROPSKE UNIJE
            
            
               29.07.2011.
            
         
      PROVEDBENA UREDBA KOMISIJE (EU) br. 763/2011
   od 29. srpnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Prijenosni uređaj koji radi na baterije (tzv. E-knjiga), za snimanje i reprodukciju raznih vrsta tekstualnih datoteka (na primjer PDF, WOL i HTML), statičnih slikovnih datoteka (na primjer JPEG) i audiodatoteka (na primjer MP3), s dimenzijama od oko 18 × 12 × 1 cm i težine od oko 220 grama.
               Uređaj je opremljen:
               
                           —
                        
                        
                           monokromatskim zaslonom (koristi tehnologiju crno-bijelog četverostupanjskog elektronskog crnila) s dimenzijama oko 12 × 9 cm, dijagonalom zaslona od oko 15 cm (6 inča) i rezolucijom od 600 × 800 piksela,
                        
                     
                           —
                        
                        
                           USB sučeljem,
                        
                     
                           —
                        
                        
                           priključkom za slušalice,
                        
                     
                           —
                        
                        
                           utorom za memorijsku karticu,
                        
                     
                           —
                        
                        
                           tipkama za kontrolu/navigaciju,
                        
                     
                           —
                        
                        
                           procesorom od 200 MHz, i
                        
                     
                           —
                        
                        
                           internom memorijom od 512 MB.
                        
                     Uređaj se može spojiti na uređaj za automatsku obradu podataka radi prijenosa datoteka.
               Uređaj može reproducirati tekst, fotografije i audiodatoteke obradom podataka pohranjenih ili na internoj memoriji ili na memorijskoj kartici.
               Uređaj nema funkciju za prevođenje niti rječnik.
            
            
               8543 70 90
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 8543, 8543 70 i 8543 70 90.
               Uređaj se ne razvrstava kao uređaj za automatsku obradu podataka pod tarifnim brojem 8471 jer uređaj ne ispunjava uvjete iz napomene 5.(A) uz poglavlje 84.
               Nadalje, budući da se uređaj ne koristi isključivo ili uglavnom u sustavu za automatsku obradu podataka, također se ne može razvrstati kao jedinica takvog sustava pod tarifni broj 8471.
               Proizvod se ne može razvrstati pod tarifni broj 8528 kao monitor jer nema mogućnost prikazivanja videosnimaka zbog specifične tehnologije koja se koristi za zaslon i koja proizvodi slike niske kvalitete s mogućnosti prikazivanja jedino formata dokumenata i statičnih slika.
               Uređaj se razvrstava kao elektronički uređaj koji ima zasebnu funkciju koja nije navedena, niti uključena u poglavlje 85.
               Stoga se razvrstava pod oznaku KN 8543 70 90.